Príloha č. 2
K uzneseniu vlády SR
č.............z....................

N á v r h

Vláda Slovenskej republiky

Podľa § 28 ods. 6 zákona č. 92/1991 Zb. o podmienkach prevodu majetku štátu na iné osoby v znení neskorších predpisov (ďalej len zákon)

m e  n í

uznesenie vlády SR č. 826 z 9. novembra 1993 vydané pod číslom m.: 5296/1993 k schválenému privatizačnému projektu štátneho podniku Topvar Topoľčany v časti A prvá odrážka takto:

“úhrada kúpnej ceny sa zníži o investície vo výške 309 714 176,- , Sk, ktoré nadobúdateľ vloží do rozvoja privatizovaného majetku v termíne do 31.12.2002. ”

Ostatné časti a ustanovenia uznesenia vlády SR č. 826 z. 9. novembra 1993 ostávajú nezmenené.

Odôvodnenie

Fond národného majetku SR uzavrel so spoločnosťou Topoľčiansky pivovar, a.s so sídlom v Topoľčanoch  zmluvu o predaji podniku pod č. 426 dňa 27.1.1994. Spoločnosť Topoľčiansky pivovar, a.s. požiadala Fond národného majetku SR (ďalej len FNM SR) o možnosť splatenia časti zostatku kúpnej ceny formou realizácie investícii vynaložených na rozvoj majetku spoločnosti ako aj z dôvodu zrýchlenia splatenia kúpnej ceny a tým aj ukončenia zmluvného vzťahu z FNM SR. Spoločnosť Topoľčiansky pivovar, a.s. voči FNM SR plní všetky zmluvné podmienky a splátky kúpnej ceny má uhradené. Spoločnosť Topoľčiansky pivovar, a.s. má do ukončenia zmluvného vzťahu v roku 2003 uhradiť splátky vo výške 94 714 176,-- Sk. Spoločnosť preinvestovala sumu vo výške 275 000 000,-,- Sk, čo je v zmysle uzatvorenej zmluvy celá investičná časť kúpnej ceny a finančne bolo uhradené 180 285 824,- Sk. V zmysle schválených zásad FNM SR pre zmenu zmluvných podmienok z uzatvorených zmlúv s kupujúcim, ktoré boli Poradou ekonomických ministrov SR dňa 11.2.2002 vzaté na vedomie, Prezídium FNM SR  dňa 23.4.2002 uznesením č. 23/LXXVI/02 schválilo zmenu zmluvných podmienok v zmluve č. 426/1994 zo dňa 27.01. 1994 čl. VI doplnením odseku 3 , tak že predávajúci spoločnosti Topoľčiansky pivovar, a.s. započíta časť splátok kúpnej ceny vo výške 34 714 176,- Sk za investície vložené do rozvoja privatizovaného majetku nad rámec už zmluvne dohodnutých investícií do 31.12.2002 za podmienky, že zostávajúca časť splátok kúpnej ceny vo výške 60 000 000,- Sk bude splatená do 15.09.2002.

Poučenie:

Táto zmena privatizačného projektu nie je rozhodovaním v správnom konaní. Nepodlieha preskúmaniu súdom a nie je možné voči nej podať opravný prostriedok.

								Mikuláš  D z u r i n d a
								      predseda vlády

Na vedomie: Ministerstvo hospodárstva Slovenskej republiky
	          Fond národného majetku Slovenskej republiky